Source: https://www.zakonypreludi.sk/zz/2013-209
Timestamp: 2019-03-20 07:00:31+00:00
Document Index: 2241265

Matched Legal Cases: ['§ 2', '§ 5', '§ 8', '§ 3', '§ 3', '§ 3', '§ 3', '§ 3', '§ 3', '§ 3', '§ 3', '§ 3', '§ 4', '§ 6', '§ 6', '§ 6', '§ 6', '§ 3', '§ 6']

209/2013 Z. z. Novela vyhlášky o meraní množstva vody dodanej verejným vodovodom | Aktuálne znenie
Vyhláška č. 209/2013 Z. z.Vyhláška Ministerstva životného prostredia Slovenskej republiky, ktorou sa mení a dopĺňa vyhláška Ministerstva životného prostredia Slovenskej republiky č. 397/2003 Z. z., ktorou sa ustanovujú podrobnosti o meraní množstva vody dodanej verejným vodovodom a množstva vypúšťaných vôd, o spôsobe výpočtu množstva vypúšťaných odpadových vôd a vôd z povrchového odtoku a o smerných číslach spotreby vody
Čiastka 49/2013
Platnosť od 19.07.2013
1. V § 2 písm. d) sa na konci pripájajú tieto slová: „za obdobie jedného roka“.
„1) § 5 písm. c) a § 8 zákona č. 142/2000 Z. z. o metrológii a o zmene a doplnení niektorých zákonov v znení zákona č. 431/2004 Z. z.“.
3. V § 3 ods. 7 sa na konci pripájajú tieto vety: „Na určenie množstva vody prostredníctvom smerných čísel spotreby vody odberateľ predkladá na uzavretie zmluvy o dodávke vody informácie potrebné na tento výpočet. Určenie množstva vody prostredníctvom smerných čísel spotreby vody sa aktualizuje, ak sa zmení spôsob tohto určovania alebo sa zmenia údaje poskytnuté odberateľom, ktoré sú potrebné na ich určenie, a to odo dňa oznámenia týchto zmien odberateľom vlastníkovi verejného vodovodu alebo prevádzkovateľovi verejného vodovodu.“.
4. V § 3 odseky 10 a 11 znejú:
(10) Ak sa množstvo vody dodanej verejným vodovodom určuje smernými číslami spotreby vody a ak je obdobie odberu vody z verejného vodovodu kratšie ako obdobie jedného roka alebo ak odberateľ vody na základe písomnej žiadosti podanej počas kalendárneho roka, v ktorom mu vznikol nárok na pomernú časť zo smerných čísel spotreby vody, hodnoverne preukáže, že sa dlhodobo nezdržiaval v mieste trvalého bydliska minimálne počas 90 dní za rok, určí sa odobrané množstvo vody pomernou časťou zo smerných čísel spotreby vody.
(11) Smerné čísla spotreby vody možno použiť aj na určenie časti množstva odobranej vody odberateľom alebo konečným spotrebiteľom na účely dohodnuté v zmluve o dodávke vody.“.
(5) Za určujúce miesto merania množstva odpadových vôd vypúšťaných do verejnej kanalizácie sa považuje ten priečny profil kanalizačnej prípojky, ktorým preteká všetka odpadová voda odvádzaná kanalizačnou prípojkou do verejnej kanalizácie, ak sa prevádzkovateľ verejnej kanalizácie a producent odpadových vôd vypúšťaných do verejnej kanalizácie (ďalej len „producent“) nedohodnú inak.“.
(1) Ak sa množstvo odpadových vôd vypúšťaných do verejnej kanalizácie nemeria a množstvo vody tvorí len voda odobraná z verejného vodovodu, určí sa množstvo vypúšťaných odpadových vôd podľa § 3.
(2) Ak sa voda odoberá len z jedného vlastného zdroja producenta a množstvo odpadových vôd vypúšťaných do verejnej kanalizácie sa nemeria určeným meradlom, množstvo odpadových vôd sa určuje
a) podľa odpočtu meradla,1) ktoré meria množstvo odobranej vody z vlastného zdroja; toto meranie zabezpečuje producent svojím meradlom, ak sa vlastník verejnej kanalizácie alebo prevádzkovateľ verejnej kanalizácie nedohodne s producentom inak,
b) podľa smerných čísel spotreby vody, ak sa množstvo vody odobranej z vlastného zdroja nemeria.
(3) Ak sa množstvo odpadových vôd vypúšťaných do verejnej kanalizácie nemeria a množstvo vody tvorí voda odobraná z rôznych zdrojov vody, určí sa množstvo odpadových vôd vypúšťaných do verejnej kanalizácie súčtom
a) množstiev meranej odobranej vody, ak sa množstvo odobranej vody z rôznych zdrojov vody meria, pričom sa primerane uplatnia ustanovenia odseku 2 písm. a), § 3 ods. 1 písm. a) a § 3 ods. 2, 3, 5 a 6,
b) množstiev meranej odobranej vody a určeného množstva vody, ak sa množstvo odobranej vody meria len z jedného zdroja vody alebo z viacerých zdrojov vody, a to spôsobom podľa
1. množstiev meranej odobranej vody podľa § 3 ods. 1 písm. a) a § 3 ods. 2, 3, 5 a 6 a určeného množstva vody podľa odseku 2 písm. b) alebo odseku 7, alebo
2. určeného množstva vody podľa § 3 ods. 6 až 9 a množstiev meranej odobranej vody podľa odseku 2 písm. a) alebo odseku 7; pre bytový fond platí, že tento súčet množstiev meranej a určenej spotreby vody na účely spoplatnenia je maximálne do výšky vypočítaného množstva podľa smerných čísiel spotreby vody podľa prílohy č. 1 a ak je množstvo meranej odobranej vody väčšie ako takto vypočítané množstvo smerných čísiel spotreby vody, platí údaj z meradla,
c) množstiev určenej odobranej vody podľa odseku 2 písm. b) alebo odseku 7 a § 3 ods. 6 až 9, ak sa množstvo odobranej vody z týchto zdrojov vody nemeria; pre bytový fond platí vypočítané množstvo vody podľa smerných čísiel spotreby vody podľa prílohy č. 1.
(4) Ak nie je v cene za externú dodávku teplej úžitkovej vody zahrnutý náklad za odvedenie a čistenie množstva teplej úžitkovej vody verejnou kanalizáciou, k množstvu odpadových vôd vypúšťaných do verejnej kanalizácie určených podľa odsekov 1 až 3 sa pripočíta skutočné množstvo externe dodanej teplej úžitkovej vody.
(5) Z nameraného množstva vody dodanej z verejného vodovodu alebo z vlastného zdroja vody producenta alebo z vypočítaného množstva vypúšťaných odpadových vôd sa odpočíta množstvo vody, ktoré preukázateľne tvorí súčasť produktu, alebo množstvo vody spotrebované v priebehu technologického procesu výroby bez vypustenia do verejnej kanalizácie, alebo sa odpočíta súčet týchto dvoch možností, ak množstvo vody takto určenej na odpočítanie je väčšie ako 3 m3 mesačne alebo 36 m3 ročne.
(6) Údaj z merania určitej časti množstva odpadových vôd meraného producentom v rámci pozemku, vnútorných kanalizačných rozvodov objektu alebo stavby na vlastné náklady môže slúžiť na určenie časti množstva odpadových vôd, ak spĺňa podmienky podľa osobitných predpisov1) a ak je to dohodnuté v zmluve o odvádzaní odpadových vôd.
(7) Ak množstvo odpadových vôd vypúšťaných do verejnej kanalizácie podľa odsekov 1 až 6 alebo podľa § 4 nemožno určiť, ich množstvo určí prevádzkovateľ verejnej kanalizácie podľa
a) údajov z obdobnej činnosti alebo prevádzky,
b) spotreby vody v porovnateľnom období,
c) dohody medzi vlastníkom verejnej kanalizácie alebo prevádzkovateľom verejnej kanalizácie a producentom, alebo
d) kombinácií spôsobov podľa písmen a) až c).
(8) Určenie množstva vypúšťaných odpadových vôd do verejnej kanalizácie sa aktualizuje, ak sa zmení spôsob určovania alebo sa zmenia údaje poskytnuté producentom, ktoré sú potrebné na ich určenie, a to odo dňa oznámenia týchto zmien producentom vlastníkovi verejnej kanalizácie alebo prevádzkovateľovi verejnej kanalizácie.
(9) Ak sa množstvo odpadových vôd vypúšťaných do verejnej kanalizácie určuje smernými číslami spotreby vody a ak je ich produkcia kratšia ako jeden rok alebo ak ich producent na základe písomnej žiadosti podanej počas kalendárneho roka, v ktorom mu vznikol nárok na pomernú časť zo smerných čísel spotreby vody, hodnoverne preukáže, že sa dlhodobo nezdržiaval v mieste trvalého bydliska minimálne počas 90 dní za rok, určí sa produkované množstvo odpadových vôd vypúšťaných do verejnej kanalizácie pomernou časťou zo smerných čísel spotreby vody.“.
7. V § 6 ods. 2 sa slová „Prevádzkovateľ verejnej kanalizácie“ nahrádzajú slovami „Vlastník verejnej kanalizácie alebo prevádzkovateľ verejnej kanalizácie“.
8. V § 6 sa odsek 3 vypúšťa.
9. V § 6 ods. 3 písm. a) sa slovo „vpuste“ nahrádza slovom „vpusty“.
10. V § 6 odseky 4 a 5 znejú:
„(4) Množstvo vôd z povrchového odtoku odvádzaných do verejnej kanalizácie sa vypočíta súčinom daných plôch nehnuteľnosti a im prislúchajúcich odtokových súčiniteľov podľa druhu povrchu plôch zaradených v kategóriách A až C a ročným priemerom z dlhodobého zrážkového úhrnu pre danú lokalitu podľa údajov, ktoré poskytuje právnická osoba zabezpečujúca hydrologickú a meteorologickú službu.2) Hodnota ročného priemeru z dlhodobého zrážkového úhrnu pre danú lokalitu sa vo výpočte množstva vôd z povrchového odtoku odvádzaných do verejnej kanalizácie na účely spoplatnenia aktualizuje každoročne.
(5) Spôsob výpočtu množstva odpadových vôd z povrchového odtoku je uvedený v prílohe č. 2. Údaje na tento výpočet poskytne producent vlastníkovi verejnej kanalizácie alebo prevádzkovateľovi verejnej kanalizácie.“.
„2) § 3 zákona č. 201/2009 Z. z. o štátnej hydrologickej službe a štátnej meteorologickej službe v znení zákona č. 39/2013 Z. z.“.
11. § 6 sa dopĺňa odsekom 6, ktorý znie:
„(6) Vo výpočte množstva vôd z povrchového odtoku odvádzaných do verejnej kanalizácie, ktorý je uvedený v zmluve o odvádzaní týchto vôd, sa údaje o veľkosti alebo druhu povrchu plôch tvoriacich nehnuteľnosť aktualizujú pri každej zmene, a to odo dňa oznámenia týchto zmien producentom vlastníkovi verejnej kanalizácie alebo prevádzkovateľovi verejnej kanalizácie.“.
12. Príloha č. 1 vrátane nadpisu znie:
36. okrasné záhrady9) alebo záhrady vysádzané zeleninou,9) trávniky9) 0,16 m3. m-2. rok-1
„b) kategória B – čiastkové priepustné spevnené plochy napríklad dlažby vyškárované pieskom, štrkom, zatrávnené spevnené plochy a zatrávnené strechy, súčiniteľ odtoku 0,4,“.